Windows Debuggers: Part 1: A WinDbg Tutorial - CodeProject 11,633,578 members (79,903 online)
Last Visit: 31-Dec-99 18:00 Last Update: 28-Jul-15 22:13Refresh1234 Next » Menswees is nie vir sissies nie – Bondels Gedagtes
Menswees is nie vir sissies nie
Date: Apr 9, 2019Author: Bondelsgedagtes 14 Comments
‘n Ruk gelede skryf ‘n medeblogger “Ouma-wees is nie vir sissies nie” (deur Anne-Marie Taylor) https://wp.me/pafuMR-ha en ek het absoluut met alles saam gestem wat sy gesê het. MAAR…..
Ek persoonlik…. dink; ….menswees is nie vir sissies nie….
In ‘n vorige blog het ek notas geskryf, meer vir myself as iemand anders. As ek gaan tyd vat en stilsit en dink, gaan ek nie ophou notas maak nie. Ek leer elke dag iets oor myself en ander mense.
Met ‘n terugblik op die laaste 4 jaar, weet ek vandag, hier waar ek sit, hoekom ek so moeg is. Om mens te wees is MOEILIK (nee, ek wil nie ‘n dier of iets anders wees nie). Moeilik met ‘n hoofletter M. Nee wag, maak elke letter vet en groot….en nee, ek is nie uit porselyn gekap nie. Growwe, hard gebakte pottery wat houe kan vat, dis ekke….
Been there, done that, got the vidio, t-shirt, ….en die rek merke. Party lesse moes ek meer as een keer skryf, kop paar maal hard gestamp. Ek het al heeeeeelwat beleef maar daar is verseker goed wat ek nog nooit beleef het nie. Ek het byvoorbeeld nog nie drugs beproef nie. Ook nie iemand naby my gehad wat daarmee gesukkel het nie. Maar as gewese berader het ek met so persoon die pad gestap en ook met sy gesin. Ek sal sekerlik nog ‘n paar kan opnoem en dan is daar sekerlik ook goed wat ek nog nooit van gehoor het nie. (Dankbaar) Ek wil hierdie nie in ‘n treurmare verander deur al my sorge en geite en goete uit te spel nie. Ek wil net sê, sometimes life sucks. Daarsy, ek het dit gesê.
Daar is die normale uitdagings, van finansies, werk, siektes en verhoudings. Geliefdes se leed, troeteldier wat sterf of weg raak. Drome wat plat val, planne wat skeef loop. Vriende of kinders wat swaar trek en alles kom krap ons mens wees en emosies om.
Party uitdagings is groter en erger as ander. Maar dan stoei ons daardeur, bid daardeur en groei daardeur. Soms huil ons daardeur en soms, net soms, lag ons daar deur.
Want, daar is ook oud word. En vergeet knoppies wat beter werk as onthou knoppies. Dan soek jy die bril wat bo op jou kop is, of die selfoon wat teen jou oor is..
En ‘n lyf waarvan die skaniere kraak. En “valves” wat nie meer so ferm seel nie, en vir jou knor as jy buk.
Het ons vriende en familie vol liefde en omgee. Ons het humor en grappies wat ons optel met laggies. En moenie vergeet van ons Skepper en Heer, wat ons ophelp en sê; “Kom ons probeer weer”
Previous Previous post: Oompie Dawid
Next Next post: My beste este maatjie
14 thoughts on “Menswees is nie vir sissies nie”
So raak en so waar. Het so ‘n week of twee gehad, nie die heeltyd ongelukkig nie, maar party gaan nie weg nie en raak nie beter nie en ander word erger. Soms is dit net plein moeilik. Dan probeer ek opkyk en seëninge tel…
Jy is reg, soms word dit nie beter en gaan nie weg nie maar ons kan opkyk en bly hoop. En ja daar is steeds baie om voor dankbaar te wees. Sterkte xx
Baie waar. Mooi geskryf.
Apr 10, 2019 at 4:37 am
Jy slaan die spyker op die kop, dis vir my regtig ook moeilik om mens te wees!
Apr 10, 2019 at 4:40 am
Ander kry dit so vreesloos reg, laat dit so maklik lyk…
Dalk lyk hulle maar net so vreesloos en asof hulle maklik deur die lewe kom. Ek dink as ‘n mens net ‘n balans tussen goed en minder goed kan handhaaf, is daar alreeds genoeg stof tot dankbaarheid.
Jy is reg daar is altyd iets om oor dankbaar te wees
Ek dink dit is besonder moeilik om mens te wees. Nie net alleen moet mens oorleef nie, die emosionele dinge gekoppel aan menswees, bring ontsettende uitdagings. Wanneer sulke tye my leefruimte betree, vat ek dit maar een dag op ‘n slag,anders sal mens nooit daardeur kom nie.
Pragtig geskryf, Bondeltjie!
Dankie Bytjie. Wanneer dit my inhaal wil ek altyd veld toe. Al sit ek net op n klip of plat op my bas tussen die lang gras. Die bonus sou natuurlik gewees het om tussen die diere te wees wat jy so afneem. Maar then again, kom ek dalk nooit weer beskawing toe nie…
Ek wil net party dae bedank as mens…net vir ‘n rukkie…
Dit is ‘n baie baie lang pad hierdie menswees pad. Partykeer kan ek nie glo dat ek deur al die dinge is wat in my lewe gebeur het nie. Die Here het eenkeer in ‘n droom vir my gewys hoe moeg ek gaan wees. Ek is nou al ‘n paar jaar daar….en ek sê dikwels vir Hom die pad is te lank.
Ek het ‘n soortgelyke droom gehad Kameel!! Ek voel daai moeg, ek is met jou